ראסל טובי

ראסל ג'ורג' טובי (באנגלית: Russell George Tovey; נולד ב-14 בנובמבר 1981) הוא שחקן אנגלי. טובי מרבה להופיע בטלוויזיה, בסרטי קולנוע ובתיאטרון. הוא מוכר בעיקר מהופעתו בדמות אדם זאב (ג'ורג' סנדס) בדרמה העל טבעית של ה-BBC "כמעט אנושיים". תפקידים בולטים נוספים שלו היו בסרט ובגרסה הבימתית של "נערי ההיסטוריה", סטיב בסיטקום "הוא והיא", קווין מאת'סון בסדרה "Looking" של רשת HBO, ובתפקיד הנרי נייט בפרק בסדרת הטלוויזיה "שרלוק". טובי נולד וגדל בבילריקי (אנ') שבמחוז אסקס באנגליה. הוא הצעיר מבין שני ילדיהם של קרול היינס וג'ורג' טובי. הוא למד בבית הספר "הרולד קורט סקול" בהרולד ווד ובבית הספר התיכון שנפילד. בילדותו היה אספן נלהב של כל מיני דברים. הוריו היו לוקחים אותו לחפירות ארכאולוגיות ולמוזיאונים, קנו לו גלאי מתכות, והלכו איתו לכנסים של מינרלוגים. זמן מה רצה להיות מורה להיסטוריה, אבל אחרי שראה את הסרטים "ללכת שבי אחריו", "הגוניס" ו"אני והחבר'ה", החליט להיות שחקן. טובי החל את קריירת המשחק שלו כילד. הוא הצטרף למועדון דרמה, וצד את עינו של צייד כישרונות. הוא התחיל לשחק כשהיה בן 11, ועבד בקביעות עד כדי כך שהפסיד שיעורים רבים מדי. אביו הציע להפסיק את קריירת המשחק, אבל אימו שכנעה אותו לאפשר לבנם להמשיך ולשחק. ב-1994 החל להופיע בטלוויזיה בסדרת הטלוויזיה לילדים "Mud" בערוץ CBBC. בגיל 16 עזב טובי את בית ספר התיכון והחל ללמוד אמנויות הבמה בבארקינג קולג' (אנ'). אחרי שנה סולק מהקולג' כשקיבל עבודה במשחק במקום להופיע בהצגה של בית הספר. הוא שיחק במחזות בצ'יצ'סטר בבימוייה של דברה ג'ילט (אנ'), אשתו של פטריק מרבר (אנ'). את מרבר פגש טובי באמצעות ג'ילט, ומרבר ליהק אותו לשחק במחזה "הווארד כץ" בתיאטרון הלאומי. עוד הופיע בתיאטרון הלאומי במחזה "נערתו ששת" ובמחזה על פי ספרי "חומריו האפלים". ב-2004 שיחק בתפקיד רודג' במחזה "נערי ההיסטוריה" מאת אלן בנט בתיאטרון המלכותי הלאומי, הוא השתתף בסיבוב הופעות עם ההצגה בברודוויי, סידני, ולינגטון והונג קונג, וגם גילם את הדמות בעיבוד רדיופוני ובסרט הקולנוע באותו שם. הוא נבחן לתפקיד קרות'ר, אבל הסכים לקבל את התפקיד של רודג' אחרי שבנט הבטיח לו למלא את הדמות ביותר תוכן. טובי שהיה חסר ביטחון מכיוון שלא למד בבית ספר למשחק כמו אחרים בני גילו, נרשם לסדנאות קריאה רבות בתיאטרון הלאומי. באביב 2007 שיחק טובי בסדרה הקומית "Rob Brydon's Annually Retentive" בכיכובו של רוב בריידון, וגילם את בן, המפיק של רוב. ב-2007 שיחק בתפקיד פרח הקצונה אלונזו פריים בספיישל חג המולד של הסדרה "דוקטור הו" בפרק "מסע הארורים". ראסל ט. דייוויס, מפיק ותסריטאי הסדרה, הציע את טובי לתפקיד הדוקטור הבא שיחליף את דייוויד טננט, לפני שהוכרז שהדוקטור ה-11 יהיה מאט סמית. טובי גילם שוב את הדמות של הצוער אלונזו פריים בפרק "סוף הזמן" בספיישל חג המולד של שנת 2009. טובי שיחק בתפקיד אדם זאב בשם ג'ורג' סנדס בסדרת הדרמה "כמעט אנושיים". פרק הפיילוט שודר ב-BBC3 ב-18 בפברואר 2008. הוזמנה סדרה של שישה פרקים שהראשון בהם שודר ב-25 בינואר 2009. טובי עזב את הסדרה בתחילת העונה הרביעית ב-5 בפברואר 2012. בנובמבר אותה שנה יצא לאור ספר שמע, שהקליט טובי, של הרומן "Chasers" מאת מארק מיכלובסקי (אנ') המבוסס על הסדרה "כמעט אנושיים". במרץ 2009, שיחק טובי בתפקיד ראשי במחזה "A Miracle" בתיאטרון רויאל קורט, וגילם את גארי טרדגיל, חייל בריטי החוזר לנורפוק מחו"ל. ב-8 במרץ 2009 השתתף בטקס הענקת פרסי אוליבייה והגיש את פרס השחקנית הטובה ביותר למרגרט טייזאק על הופעתה במחזה "The Chalk Garden". ב-2009 שיחק טובי בסרט "Huge", והשתתף בשני פרקי פיילוט. האחד "Young, Unemployed and Lazy" סיטקום של BBC3 ששמו הוחלף ל"הוא והיא", לצדה של שרה סולימני, והשני "The Increasingly Poor Decisions of Todd Margare" כחלק מסדרת "Comedy Showcase", קומדיה של ערוץ 4 עם ספייק ג'ונז וויל ארנט. טובי הופיע בשלושה סרטים קצרים: "Drop" (שהקרנת הבכורה שלו הייתה ב-2009 בפסטיבל סרטים קצרים של חברת ראשס), "Roar", ו-"In Passing". הקרנת הבכורה של הסרט "Roar" הייתה ב-24 ביוני 2009 בפסטיבל הסרטים של פאלם ספרינג. ב-2011 היה הקריין והמגיש של התוכנית הדוקומנטרית "Sun, Sex and Suspicious Parents" של ערוץ BBC3. בסדרת הדרמה-קומית של ה-BBC "גאווין וסטייסי" שיחק טובי בתפקיד באג'י, אחד מחבריו של גאווין. בינואר 2012 הופיע בתפקיד הנרי נייט בפרק "כלבם של בני בסקרוויל" בסדרה "שרלוק", עיבוד מודרני לסיפורי שרלוק הולמס. ב-2013 שיחק בתפקיד ראשי בסיטקום "החבר'ה מהלשכה" המתרחשת בלשכת עבודה עמוסה במערב המידלנס שבאנגליה. ב-2013 שיחק טובי בסדרת הטלוויזיה האמריקאית "Looking" העוסקת בחבורה של חברים הומוסקסואלים החיים בסן פרנסיסקו. 8 הפרקים של העונה הראשונה שודרו ב-2014 ברשת HBO. בעונה השנייה קיבל טובי תפקיד קבוע בסדרה. ב-2015 שיחק טובי בסדרת הדרמה ההיסטורית "Banished" שכתב ג'ימי מקגוורן, על קבוצה של אסירים בריטים באוסטרליה של המאה ה-18. באותה שנה שיחק בסרט הקולנוע "הליידי בקרוואן" (The Lady in the Van) לצדה של השחקנית זוכת פרס אוסקר מגי סמית'. את הסרט ביים ניקולס הייטנר. בנוסף להיותו שחקן טובי הוא סופר, מחזאי ותסריטאי. הוא כתב שלושה מחזות, ואחד מהסיפורים הקצרים שכתב פורסם במגזין "קומפני". עוד כתב תסריט לסרט קצר בשם "ויקטור". היותו הומוסקסואל גרם לחיכוכים בינו ובני משפחתו. לדבריו הוא יצא מהארון בגיל 15 או 16 בפני חברים ומכרים, אבל בפני הוריו יצא מהארון רק כשהיה בן 18. לאחר מכן הסתכסך עם אביו שאמר שאם ידע על כך קודם היה מבקש ממנו לעבור טיפול המרה כדי "לפתור את הבעיה". טובי אמר שהוריו היו מודאגים מאוד מהאפשרות שיידבק בנגיף ה-HIV. בנובמבר 2004 עם הולדת אחיינו של טובי שופרו היחסים במשפחה. טובי יוצא עם מאמן הרוגבי ושחקן הפורנו לשעבר, סטיב ברוקמן כבר מ-2016. השניים התארסו בפברואר 2018 אך נפרדו ביוני של אותה השנה. ב-2019 השניים חזרו לקשר זוגי. מדיה וקבצים בנושא ראסל טובי בוויקישיתוף ראסל טובי, ברשת החברתית אקס (טוויטר) ראסל טובי, ברשת החברתית אינסטגרם ראסל טובי, במסד הנתונים הקולנועיים IMDb (באנגלית) ראסל טובי, באתר AllMovie (באנגלית) ראסל טובי, באתר Rotten Tomatoes (באנגלית) ראסל טובי, במסד הנתונים הקולנועיים KinoPoisk (ברוסית) ראסל טובי, באתר MusicBrainz (באנגלית) ראסל טובי במסד הנתונים IBDB (באנגלית) "20 Questions With...Russell Tovey." What's On Stage. 3 January 2006. Accessed 22 March 2011. Archived 2 March 2011 at the Wayback Machine. Byrony Gordon, ‏Russell Tovey interview: A History Boy with a big future, The Telegraph, 17 March 2009 Mclean, Craig. "More Mr Nice Guy: Why Everyone Loves Russell Tovey." The Independent. 5 September 2010. Wilson, Benji. "In a Taxi With...Actor Russell Tovey." Daily Mail. 28 August 2010. Randall, Lee. "Actor Russell Tovey graduated to Dickens, Doctor Who and Gavin & Stacey. Now starring as a modern-day werewolf in a new TV sitcom, he's headed for the top of the class." The Scotsman. 1 February 2009. Retrieved 25 December 2013. Russell Tovey at the Internet Broadway Database. Retrieved 5 November 2006 "The History Boys". The Sydney Morning Herald. 9 במרץ 2006. נבדק ב-17 באוקטובר 2006. {{cite news}}: (עזרה) "The History Boys: More is more". אורכב מ-המקור ב-2008-01-18. נבדק ב-17 באוקטובר 2006. {{cite news}}: (עזרה) "Davies suggests next Doctor Who". BBC News Online. 16 בספטמבר 2008. נבדק ב-19 בפברואר 2009. {{cite news}}: (עזרה) "BBC Three presents Being Human". UK: BBC Three. 6 בנובמבר 2007. נבדק ב-5 בפברואר 2008. {{cite web}}: (עזרה) "Being Human commissioned for BBC Three". UK: BBC Three. 24 באפריל 2008. נבדק ב-19 בפברואר 2009. {{cite web}}: (עזרה) "Being Human death was 'horrendous' says Crichlow". 6 בפברואר 2012. נבדק ב-6 בפברואר 2012. {{cite news}}: (עזרה) "Being Human: Chasers (Unabridged)". amazon.co.uk. נבדק ב-18 ביוני 2014. {{cite web}}: (עזרה) Billington, Michael (5 במרץ 2009). "Theatre review: A Miracle / Royal Court, London". The Guardian. UK. נבדק ב-12 במרץ 2009. {{cite news}}: (עזרה) "Tyzack and Jacobi scoop top honours". Official London Theatre. 8 במרץ 2009. נבדק ב-12 במרץ 2009. {{cite web}}: (עזרה) "Film Production". Beautiful Train Ltd. נבדק ב-19 במאי 2009. {{cite web}}: (עזרה) Russell Tovey at the Internet Movie Database. Retrieved 2 July 2009 "In Passing (2009)". Chris Croucher. אורכב מ-המקור ב-2011-07-08. נבדק ב-27 ביולי 2009. {{cite web}}: (עזרה) Reid-Smith, Tris (26 באפריל 2012). "Russell Tovey to star in new ITV sitcom". נבדק ב-26 באפריל 2012. {{cite web}}: (עזרה) Beaumont-Thomas, Ben (12 במרץ 2014). "Jimmy McGovern announces Australian convict drama Banished". נבדק ב-12 במרץ 2014. {{cite web}}: (עזרה)